***** ΚΑΝΟΝΙΣΜΟΣ (ΕΟΚ) αριθ. 1717/84 ΤΟΥ ΣΥΜΒΟΥΛΙΟΥ της 18ης Ιουνίου 1984 που τροποποιεί τον κανονισμό (ΕΟΚ) αριθ. 3247/81 περί της χρηματοδοτήσεως από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων, ορισμένων μέτρων παρεμβάσεως, και ιδίως εκείνων που συνίστανται στην αγορά, αποθεματοποίηση και πώληση γεωργικών προϊόντων από τους οργανισμούς παρεμβάσεως ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1978 περί των γενικών κανόνων χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1550/83 (2), και ιδίως το άρθρο 4 παράγραφος 3, την πρόταση της Επιτροπής, Εκτιμώντας: ότι ο κανονισμός (ΕΟΚ) αριθ. 3247/81 (3), όπως τροποποιήθηκε από τον κανονισμό (ΕΟΚ) αριθ. 3045/82 (4), καθορίζει τους κανόνες και τους όρους που διέπουν τους ετήσιους λογαριασμούς που επιτρέπουν να καταρτιστούν οι δαπάνες που πρέπει να χρηματοδοτηθούν από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων, για τα μέτρα παρέμβασης για τα οποία δεν καθορίστηκε, στα πλαίσια μιας κοινής οργάνωσης αγοράς, ορισμένο ανά μονάδα ποσό· ότι η λειτουργία της παρέμβασης, που συνίσταται στην αγορά, αποθεματοποίηση και πώληση γεωργικών προϊόντων από τους οργανισμούς παρέμβασης, πρέπει να είναι τέτοια ώστε τα εν λόγω προϊόντα να μεταφέρονται έξω από το συγκεκριμένο κράτος μέλος μόνο σε εξαιρετικές περιπτώσεις· ότι, αν τέτοιες μεταφορές είναι, εντούτοις, απαραίτητες, πρέπει να εκτιμηθεί περίπτωση κατά περίπτωση η ενδεχόμενη κοινοτική χρηματοδότησή τους, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 5 παράγραφος 2 του κανονισμού (ΕΟΚ) αριθ. 3247/81 αντικαθίσταται από το ακόλουθο κείμενο: «2. Με την επιφύλαξη των κανόνων που προβλέπονται από τον κανονισμό (ΕΟΚ) αριθ. 1055/77 του Συμβουλίου της 17ης Μαΐου 1977 περί αποθεματοποιήσεως και διακινήσεως των προϊόντων που αγοράζονται από οργανισμό παρέμβασης (1), τα έξοδα που προκύπτουν από μεταφορά που πραγματοποιείται εκτός του εδάφους του κράτους μέλους χρεώνονται σ' αυτούς τους λογαριασμούς, μόνο αν η μεταφορά εγκρίθηκε με βάση τον παρόντα κανονισμό, σύμφωνα με τη διαδικασία που προβλέπεται στην παράγραφο 1, και εφόσον υπάρχει ανάγκη, ύστερα από εξέταση στα πλαίσια της Επιτροπής του ΕΓΤΠΕ.» Άρθρο 2 Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Λουξεμβούργο, 18 Ιουνίου 1984.

[Source: multi_eurlex | Tokens: 2476]